joelniklaus/EU_Wikipedias huggingface dataset:
Γκέρι και Φρέκι

Στη σκανδιναβική μυθολογία, οι Γκέρι και Φρέκι (αρχαία σκανδιναβικά, και τα δύο σημαίνουν «αρπακτικός» ή «άπληστος») είναι δύο λύκοι που λέγεται ότι συντροφεύουν το θεό Όντιν. Φανερώνονται στην Ποιητική Έντα, μια συλλογή επικής ποίησης που συντάχτηκε τον 13ο αιώνα από προηγούμενες παραδοσιακές πηγές, στη Νεώτερη Έντα, που γράφτηκε τον 13ο αιώνα από τον Σνόρρι Στούρλουσον, και στην ποίηση των σκαλντ. Το ζευγάρι αυτό συγκρίθηκε με παρόμοιες φιγούρες ευρισκόμενες στην ελληνική, τη ρωμαϊκή και τη βεδική μυθολογία, και μπορεί επίσης να συνδεθεί με τις πεποιθήσεις γύρω από τις γερμανικές «ομάδες λύκων-πολεμιστών», τους Ούλφχεδναρ.

Σκανδιναβική μυθολογία
Γεώργιος Αμπάρης

Ο Γεώργιος Αμπάρης (γεννημένος στις 23 Απριλίου 1982 στη Νάουσα) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας.

Σταδιοδρομία σε συλλόγους 
Έχει αγωνιστεί στις ομάδες της Σούπερλιγκ: Ηρακλής(2001-07), Αστέρας Τρίπολης(2007-10) και ΑΕΛ(2010-11), έχοντας συνολικά 213 συμμετοχές, συνδυαστικά, σε όλες τις διοργανώσεις. 

Τη σεζόν 2012-13, ήταν μέλος της ρουμανικής Ουνιβερσιτάτεα Κλουζ. 

Τη σεζόν 2013-14, ήταν μέλος του ΠΑΣ Γιάννινα, όπου είχε μόλις μία συμμετοχή στο Πρωτάθλημα και μία στο Κύπελλο. 

Στις 11 Ιουλίου 2014, υπέγραψε στην κυπριακή Ένωσις Νέων Παραλιμνίου. 

Στις 4 Οκτωβρίου 2014, υπέγραψε στην παλιά του ομάδα, τον Ηρακλή. Την 1η Ιανουαρίου 2019, αποδεσμεύτηκε από το σύλλογο, έχοντας μόλις μία συμμετοχή από την αρχή της σεζόν 2018-19 στη Φούτμπολ Λιγκ.

Διεθνής σταδιοδρομία 
Αγωνίστηκε με την Εθνική Ελπίδων στο Ευρωπαϊκό Πρωτάθλημα Ποδοσφαίρου του 2003 και για την Ολυμπιακή ομάδα στους Θερινούς Ολυμπιακούς Αγώνες του 2004.

Παραπομπές 

Έλληνες ποδοσφαιριστές
Τερματοφύλακες ποδοσφαιριστές
Ποδοσφαιριστές Ένωσις Νέων Παραλιμνίου
Ποδοσφαιριστές Π.Α.Σ. Γιάννινα
Ποδοσφαιριστές ΦΚ Ουνιβερσιτάτεα Κλουζ
Ποδοσφαιριστές Α.Ε. Λάρισας
Ποδοσφαιριστές Αστέρα Τρίπολης
Ποδοσφαιριστές Ηρακλή Θεσσαλονίκης
Ποδοσφαιριστές Α΄ κατηγορίας Κύπρου
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές ολυμπιακής ομάδας Ελλάδας
Ποδοσφαιριστές στους Θερινούς Ολυμπιακούς Αγώνες 2004
Ξένοι ποδοσφαιριστές στην Κύπρο
Έλληνες ποδοσφαιριστές στο εξωτερικό
Ποδοσφαιριστές Λίγκα 1 (Ρουμανία)
Ποδοσφαιριστές Β΄ Κατηγορίας Κύπρου
Ξένοι ποδοσφαιριστές στη Ρουμανία
Οικογένεια Σουλτάνων-Παλαιολόγων

Η Οικογένεια Σουλτάνων Παλαιολόγων ήταν Βυζαντινή οικογένεια της Βέροιας που άκμασε κατά τους τελευταίους αιώνες της αυτοκρατορίας.

Η Δημιουργία της οικογένειας ξεκινά το 1259 όταν ο σουλτάνος του Ικονίου Ιζζεδίν Καϊκαούς Β΄ έχασε την εξουσία του και κατέφυγε στην Βυζαντινή Αυτοκρατορία και στον Μιχαήλ Η΄ με όλη του την οικογένεια, υπηρετικό προσωπικό και στρατιώτες, όπου εκχριστιανίστηκαν. Οι δύο νεότεροι γιοί του Καϊκαούς, δεν γνωρίζουμε τα ονόματα τους, μαζί με την γιαγιά τους αδελφή του αυτοκράτορα από την Δυναστεία των Παλαιολόγων εγκαταστάθηκαν στην Βέροια σε πρόνοια που τους παραχωρήθηκε από τον αυτοκράτορα Μιχαήλ Η΄. Ο ένας γιος αργότερα μετοίκησε στην Κωνσταντινούπολη και αυτός που έμεινε στην Βέροια είναι ο γενάρχης της οικογένειας Σουλτάνων Παλαιολόγων.

Σχετικά με την γιαγιά των δύο γιων του Καϊκαούς αναφέρεται αδελφή του αυτοκράτορα Μιχαήλ αλλά δεν μπορεί να ταυτιστεί με καμία από τις αδελφές του, όλες είναι γνωστοί οι γάμοι που έκαναν, ούτε άλλη γνωστή Παλαιολογίνα της εποχής, λόγω του ότι το όνομα της δεν αναφέρεται ίσως ήταν κάποια μακρινή συγγενείς του αυτοκράτορα. Από την Παλαιολογίνα αυτή είχαν το επώνυμο Παλαιολόγος και από τον πατέρας τους και την καταγωγή τους το Σουλτάνος.

Γνωστά μέλη της οικογένειας ήταν ο Αθανάσιος Σουλτάνος και η κόρη του Ευδοκία Κομνηνή Αγγελίνα Δούκαινα σύζυγος του Θεόδωρου Σαραντηνού, για τον Αθανάσιο υπάρχει η άποψη ότι ίσως ήταν γιος του Καικούς , ταιριάζουν χρονολογικά, που εκχριστιανίστηκε και ήταν ο γενάρχης της οικογένειας, ο προνοιάριος Αλέξιος Σουλτάνος Παλαιολόγος, ίσως γιος του Αθανασίου και ανηψιός του Θεόδωρου Σαραντηνού, και η γυναίκα του Ξένη Σουλτανίνα Παλαιολογίνα. Ο Δημήτριος Σουλτάνος Παλαιολόγος, ίσως γιος του προηγούμενου, και η κόρη του Θεοδώρα Σουλτανίνα Μονομαχίνα σύζυγος του Μανουήλ Μονομάχου. Ο Δημήτριος Σουλτάνος Παλαιολόγος που πέθανε όταν ήταν 18 ετών και ο Μανουήλ Φιλής του αφιέρωσε ποίημα στο οποίο τον αναφέρει ανηψιό του Δημητρίου Παλαιολόγου, άγνωστο μέλος των Παλαιολόγων, ο Δημήτριος στο ποίημα του Φιλή αναφέρεται μικρότερος γιος Σουλτάνου και Κομνηνής Παλαιολογίνας χωρίς να ονομάζονται ίσως αδελφή του προηγούμενου Δημητρίου Παλαιολόγου και αδελφός του ήταν ο προηγούμενος Αλέξιος.

Τελευταία μέλη της οικογένειας αναφέρονται μετά την κατάκτηση της πόλης από τους Οθωμανούς, οι Μίχος και Δημήτριος Σουλτάν.

Παραπομπές

Πηγές 
 Ε.Α. Ζαχαριάδου, Οι Χριστιανοί απόγονοι του Ιζζεδίν Καϊκαούς Β΄στην Βέροια, ανακτήθηκε 6 Φεβρουαρίου 2019

Σουλτανων-Παλ
 
 
Ιστορία της Ημαθίας
Χουάν Μιγκέλ Ετσεβαρία

Ο Χουάν Μιγκέλ Ετσεβαρία (γενν. 11 Αυγούστου 1998) είναι Κουβανός αθλητής του στίβου που ειδικεύεται στο άλμα εις μήκος. Κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ. Συμμετείχε στο Παγκόσμιο Πρωτάθλημα Στίβου 2017, χωρίς να περάσει στον τελικό. Είναι αργυρός Ολυμπιονίκης της 32ης Ολυμπιάδας στο άλμα εις μήκος, πίσω από τον Μίλτο Τεντόγλου.

Ατομικά ρεκόρ 

 Ανοιχτός στίβος: 8,68 μ. (Μπαντ Λανγκενσάλζα 2018), 
 Κλειστός στίβος: 8,46 μ. (Μπέρμιγχαμ 2018)

Παραπομπές 

Κουβανοί αθλητές του στίβου
Άλτες του μήκους
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Αργυροί Ολυμπιονίκες του στίβου
Αγροτικό Κόμμα (Ελλάδα)

Το Αγροτικό Κόμμα ήταν πολιτικό κόμμα στην Ελλάδα τις δεκαετίες του 1920 και του 1930.

Ιστορία 
Το κόμμα συμμετείχε για πρώτη φορά στις εθνικές εκλογές το 1928,  αλλά απέτυχε να κερδίσει έδρα στις κοινοβουλευτικές εκλογές εκείνης της χρονιάς. Ωστόσο, κέρδισε δύο έδρες στις εκλογές της Γερουσίας το επόμενο έτος.

Στις εκλογές του 1932 το κόμμα κέρδισε 13 έδρες στην Βουλή. Έγινε η τέταρτη μεγαλύτερη παράταξη στην Βουλή των Ελλήνων μετά το Λαϊκό Κόμμα, το Κόμμα των Φιλελευθέρων και το Εθνικό Δημοκρατικό Κόμμα, αν και έχασε τις δύο έδρες στη Γερουσία.

Στις εκλογές του 1933 το κόμμα περιορίστηκε σε μία έδρα στη Βουλή και δεν διεκδίκησε άλλες εκλογές.

Παραπομπές

Καταργημένα πολιτικά κόμματα στην Ελλάδα
Μάτιτς Κότνικ

Ο Μάτιτς Κότνικ (Matic Kotnik, 23 Ιουλίου 1990) είναι Σλοβένος επαγγελματίας ποδοσφαιριστής, ο οποίος αγωνίζεται ως τερματοφύλακας για τον Πανιώνιο.

Σταδιοδρομία σε συλλόγους 
Ξεκίνησε τη σταδιοδρομία στις ακαδημίες της ΝΚ Ντράβογκραντ και το 2009 μετακινήθηκε στη ΝΚ Τσέλιε, στην οποία αγωνίστηκε μέχρι το τέλος της σεζόν 2016-17, έχοντας 157 συμμετοχές στο Πρωτάθλημα Σλοβενίας. Ενδιάμεσα, για ένα εξάμηνο από τον Ιανουάριο του 2011, είχε αγωνιστεί ως δανεικός στη Ντραβίνια, στη 2η Κατηγορία Σλοβενίας, έχοντας 12 συμμετοχές. 

Στις 11 Ιουνίου 2017, μετακόμισε για πρώτη φορά στο εξωτερικό, υπογράφοντας διετές συμβόλαιο με τον Πανιώνιο.

Διεθνής σταδιοδρομία 
Έχει υπάρξει διεθνής με τις μικρές Εθνικές Ομάδες της Σλοβενίας. 

Τον Αύγουστο του 2016, κλήθηκε στην Εθνική Σλοβενίας για τον προκριματικό αγώνα του Παγκοσμίου Κυπέλλου 2018 εναντίον της Λιθουανίας.

Παραπομπές

Εξωτερικοί σύνδεσμοι 

 Προφίλ στο Scoresway.com
 Προφίλ στη PrvaLiga 

Σλοβένοι ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Σλοβενίας U17
Ποδοσφαιριστές Εθνικής Σλοβενίας U18
Ποδοσφαιριστές Εθνικής Σλοβενίας U19
Ποδοσφαιριστές Εθνικής Σλοβενίας U20
Ποδοσφαιριστές ΝΚ Τσέλιε
Ποδοσφαιριστές Πρωταθλήματος ποδοσφαίρου Σλοβενίας
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Σβέτι Νίκολε

Ο Σβέτι Νίκολε (σλαβομακεδονικά: Свети Николе, μτφ. «Άγιος Νικόλαος») είναι πόλη στο ανατολικό τμήμα της Βόρειας Μακεδονίας. Η πόλη είναι έδρα του ομώνυμου δήμου και κέντρο της πεδιάδας του Όβτσε Πόλε (Овче Поле, δηλαδή: Πεδιάδα των προβάτων), γνωστής για την εκτροφή προβάτων, το αρνίσιο κρέας και τα γαλακτοκομικά προϊόντα κάθε είδους. Έχει πληθυσμό 13.746 κατοίκους.

Σύμφωνα με την παράδοση η πόλη πήρε το όνομά της από την εκκλησία του Αγίου Νικολάου, που οικοδομήθηκε στις αρχές του 14ου αιώνα.

Παραπομπές

Εξωτερικοί σύνδεσμοι
 Δήμος Σβέτι Νίκολε

Πόλεις της Βόρειας Μακεδονίας
Δήμος Σβέτι Νίκολε
Ανάβρα Λάρισας

Η Ανάβρα είναι χωριό και έδρα ομώνυμης τοπικής κοινότητας του Δήμου Αγιάς.  Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Αγιάς. Η απογραφή του 2011 κατέγραψε 599 κατοίκους στο χωριό.

Διοικητικά στοιχεία 
Η τοπική κοινότητα Ανάβρας είναι χαρακτηρισμένη ως αγροτικός πεδινός οικισμός, με έκταση 23,286 χμ² (2011). Περιλαμβάνει και τον οικισμό Πρινιάς.

Πληθυσμός 
Σύμφωνα με την απογραφή του 2011, ο πληθυσμός του οικισμού της Ανάβρας ήταν 599 άτομα, δηλαδή αυξημένος σχεδόν 8% σε σύγκριση με τον πληθυσμό της προηγούμενης απογραφής του 2001. 

(σε παρένθεση ο πληθυσμός της τοπικής κοινότητας)

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Λάρισας
Δήμος Αγιάς
Στανίσουαφ Λεστσίνσκι

Ο Στανίσουαβ Λεστσίνσκι  [Stanisław I Leszczyński (Πολωνική προφορά: [staˈɲiswaf lɛʂˈtʂɨɲskʲi], επίσης γνωστός σαν Stanislaus I, στα Λιθουανικά: Stanislovas Leščinskis, Γαλλικά: Stanislas Leszczynski, 20 Οκτωβρίου 1677 – 23 Φεβρουαρίου 1766) ήταν βασιλιάς της Πολωνίας, Μέγας Δουξ της Λιθουανίας, Δούκας της Λωρραίνης και Κόμης της Αγίας Ρωμαϊκής Αυτοκρατορίας.

Βιογραφία
Ήταν γιος του Ραφαήλ μεγάλου θησαυροφύλακα & στόλνικου του στέμματος, βοϊβόδα της Γαλικίας & Πόζναν, κ.ά. και της Άννας Γιαμπλονόβσκι, κόρης του Στανίσλαφ-Γιαν στρατάρχη (hartman) & πρίγκιπα. 

Ο Στανίσουαφ μεγάλωσε σε αριστοκρατικό περιβάλλον, ενώ από νέος είχε την ευκαιρία να ταξιδέψει στη Δυτική Ευρώπη. Το 1702 ο βασιλιάς Κάρολος ο Z' της Σουηδίας εισέβαλε στην επικράτεια του Πολωνικού Βασιλείου εκτοπίζοντας το μονάρχη Αύγουστο B' τον Ισχυρό κι επιβάλλοντας τελικά τον 27χρονο Λεστσίνσκι στο θρόνο της χώρας (1704). Το 1710 ο νέος βασιλιάς υπέβαλε σημαντικές προτάσεις προς όλους τους γειτονικούς του μονάρχες με στόχο την ειρήνευση. Ωστόσο, μετά την ήττα του Καρόλου από τους Ρώσους στη Μάχη της Πολτάβας, ο τελευταίος εξορίσθηκε στην Οθωμανική Αυτοκρατορία και ο Λεστσίνσκι έχασε την υποστήριξή του, με αποτέλεσμα ο Αύγουστος να επανακτήσει τα ηνία. Τότε ο Λεστσίνσκι κατέφυγε στη γαλλική επαρχία Αλσατία. Μετά το θάνατο του Αυγούστου (1733) ο Στάνισλαβ πέτυχε να επιστρέψει στο θρόνο του, βασισμένος στη γαλλική βοήθεια, καθώς η κόρη του είχε παντρευτεί το Λουδοβίκο IE'.

Όμως οι Ρώσοι επενέβησαν και πάλι με τη σύμπραξη της Αυστρίας κι ο Λεστσίνσκι απομακρύνθηκε άλλη μία φορά από την εξουσία και τη θέση του πήρε τώρα ο Σάξονας Φρειδερίκος Αύγουστος ο 2ος, που ονομάστηκε Αύγουστος ο 3ος. Στον αντίποδα, η βοήθεια από τη Γαλλία, την οποία μάταια ανέμενε ο Στάνισλαβ στο Γκντανσκ, όπου είχε καταφύγει, δεν ήλθε. Ο πρώην βασιλιάς απάντησε με εκτεταμένη αντίσταση εναντίον του ανταγωνιστή του και των Ρώσων προστατών του, τώρα με την ενίσχυση της Πρωσσίας, από το νέο ορμητήριό του, στην πόλη Κένινγκσμπεργκ. 

Με τη συμβιβαστική συνθήκη της «Ειρήνης της Βιέννης», που συνήφθη μεταξύ των αντιμαχόμενων ηγετών το 1738, ο Αύγουστος ο 3ος αναγνωρίσθηκε επίσημα σαν Πολωνός μονάρχης, αλλά επιτράπηκε, παράλληλα, στο Λεστσίνσκι να διατηρήσει τους βασιλικούς του τίτλους, ενώ του αποδόθηκαν η Λωρραίνη και το Μπαρ, για όσο διάστημα θα ζούσε.

Ο Λεστσίνσκι πέτυχε σημαντικές επιτυχίες στη νέα του επικράτεια, αναπτύσσοντας τις επιστήμες και τις τέχνες, όπως και ενισχύοντας την οικονομία. Αργότερα (1749) συνέγραψε το πολιτικό του μανιφέστο  με τίτλο «Ελεύθερη Φωνή για να γίνει η Ελευθερία Ασφαλής», με όλες του τις προτεινόμενες καινοτομίες και τροποποιήσεις στον Πολωνικό Καταστατικό Χάρτη.

Εκδόθηκαν επίσης, διάφορες επιστολές του προς την κόρη του, Μαρία, τους Πρώσσους βασιλείς κ.α. 
Μία πλατεία της γαλλικής πόλης Νανσί, φέρει, τιμητικά, το όνομά του.

Οικογένεια
Νυμφεύτηκε το 1698 την Αικατερίνη Οπαλίνσκα, κόρη τού Ιωάννη-Καρόλου Οπαλίνσκι, στάροστ στην Πολωνία και καστελάνο τού Πόζναν. Είχε τέκνα:
 Άννα 1699-1717, απεβ. 18 ετών.
 Μαρία 1703-1768, παντρεύτηκε τον Λουδοβίκο ΙΕ΄ της Γαλλίας.

Παραπομπές

Λεζινσκι Στάνισλαβ
Ενταφιασμοί στον Καθεδρικό Ναό της Κρακοβίας
Πέτρος Επιτροπάκης

Ο Πέτρος Επιτροπάκης (1894 ή 1897 ή 1898–1977) ήταν Έλληνας τενόρος, ένας από τους σημαντικότερους εκπροσώπους του λυρικού θεάτρου στην Ελλάδα.

Βιογραφικά στοιχεία
Γεννήθηκε στις 22 Δεκεμβρίου 1894 ή 1897 ή 1898 στην Αθήνα. Σπούδασε στο Ωδείο Αθηνών όπου υπήρξε μαθητής της Νίνας Φωκά, ενώ η πρώτη του επαφή με τη μουσική είχε γίνει με τους Νικόλαο Κόκκινο και Τιμολέοντα Ξανθόπουλο. Συνέχισε τις σπουδές του στην Ιταλία, πραγματοποιώντας την πρώτη του εμφάνιση στη σκηνή στη Σικελία το 1923 με την παράσταση Φάουστ. Με υποτροφία του Εμμανουήλ Μπενάκη σπούδασε στο Μιλάνο με τον Τζουζέπε Μπόργκι. Συνέχισε τις παραστάσεις σε διάφορες όπερες της Ιταλίας και της Γαλλίας, της Ελβετίας και της Αυστρίας.

Από το 1939 έγινε από τους σημαντικότερους πρωταγωνιστές της Εθνικής Λυρικής Σκηνής όπου πραγματοποιούσε εμφανίσεις για 20 χρόνια. Ακόμη διετέλεσε αντιπρόεδρος του Σωματείου Ελλήνων Ηθοποιών. Πέθανε στην Αθήνα στις 9 Απριλίου 1977.

Παραστάσεις
Γνώρισε την πρώτη του επιτυχία το 1920 συμμετέχοντας στην παράσταση Το δαχτυλίδι της μάνας του Μανώλη Καλομοίρη ενώ συμμετείχε και στην ταινία Οι απάχηδες των Αθηνών (1930). Στην Ελλάδα διακρίθηκε ως τενόρος στην οπερέτα και το ελαφρό τραγούδι.

Παραπομπές

Εξωτερικοί σύνδεσμοι
Πέτρος Επιτροπάκης στον Πανδέκτη, του Εθνικού Ιδρύματος Ερευνών

Έλληνες τενόροι
Απόφοιτοι του Ωδείου Αθηνών
Ειρήνη Κομνηνή Δούκαινα

Η Ειρήνη Κομνηνή Δούκαινα Αγγελίνα (άκμασε 1238-1256) από τον Οίκο των Αγγέλων της Ηπείρου, ήταν αυτοκράτειρα (τσαρίνα) της Βουλγαρίας ως η τρίτη σύζυγος του Ιβάν Ασέν Β΄.

Βιογραφία
Ήταν κόρη του Θεοδώρου δεσπότη της Ηπείρου και της Μαρίας Πετραλίφαινας, αδελφής του σεβαστοκράτορα Ιωάννη κυβερνήτη της Θεσσαλίας. Η κόρη τού Ιωάννη Αγία Θεοδώρα της Άρτας είχε παντρευτεί τον Μιχαήλ Β΄ δεσπότη της Ηπείρου, ανιψιό του Θεοδώρου.

Το 1230 μετά τη μάχη της Κλοκοτνίτσας, η Ειρήνη και η οικογένειά της αιχμαλωτίστηκαν από τον στρατό του Ιβάν Ασέν Β΄ της Βουλγαρίας και μεταφέρθηκαν στην πρωτεύουσά του Τάρνοβο. Εκεί η Ειρήνη μεγάλωσε στο παλάτι· έγινε γνωστή για την ομορφιά της και ο χήρος τσάρος την ερωτεύτηκε. Το 1237 ο Ιβάν Ασέν Β΄ έκανε τον τρίτο γάμο του μαζί της. Σύμφωνα με έναν Βυζαντινό συγγραφέα, ο τσάρος την αγαπούσε "όχι λιγότερο από ότι ο Αντώνιος την Κλεοπάτρα" και ήταν η ερωμένη του για μερικά έτη, πριν παντρευτούν το 1237. Όμως η κόρη του Ιβάν Ασέν Β΄ από τον πρώτο του γάμο με την Άννα (Ανίσια), η Μαρία, είχε παντρευτεί τον θείο της Ειρήνης, τον Μανουήλ Άγγελο κυβερνήτη της Θεσσαλονίκης, έτσι ο γάμος έγινε κατά παράβαση του κανονικού δικαίου της Εκκλησίας. Υπάρχει ένδειξη, ότι η Εκκλησία της Βουλγαρίας αντιτέθηκε στον γάμο και πως ο πατριάρχης Σπυρίδων (ή Βησσαρίων) εκτοπίστηκε ή εκτελέστηκε από τον εξοργισμένο τσάρο.

Το 1241 ο Ιβάν Ασέν Β΄ απεβίωσε και τον διαδέχθηκε ο γιος από την δεύτερη σύζυγό του Άννα (Μαρία) των Άρπαντ, ο Καλιμάν Α΄ Ασέν, ο οποίος δηλητηριάστηκε το 1246 και ο θρόνος περιήλθε στον γιο του τσάρου από την Ειρήνη, τον Μιχαήλ Ασέν. Σύμφωνα με μία άποψη, η Ειρήνη ήταν αυτή, που δηλητηρίασε τον προγονό της Καλιμάν Α΄ με σκοπό να τον διαδεχθεί ο δικός της γιος. Υποθέτουμε πως η Ειρήνη θα έγινε αντιβασίλισσα, καθώς ο Μιχαήλ Ασέν ήταν 16 ετών· ωστόσο υπάρχουν ενδείξεις μόνο γι' αυτή την υπόθεση.

Αποσύρθηκε σε μονή με το όνομα Ξένη. Όταν το 1256 απεβίωσε ο γιος της, εκδιώχθηκε από τη Βουλγαρία και πέρασε την υπόλοιπη ζωή της στις γαίες της οικογένειάς της κοντά στη Θεσσαλονίκη.

Οικογένεια
Νυμφεύτηκε το 1237 τον Ιβάν Ασέν Β΄ τσάρο της Βουλγαρίας και είχε τέκνα:
 Άννα-Θεοδώρα Ασανίνα γενν. 1238-41, παντρεύτηκε τον σεβαστοκράτορα Πέτρο. Η κόρη τους παντρεύτηκε τον Σισμάν δεσπότη του Βίντιν και γιος τους ήταν ο Μιχαήλ Ασέν Γ΄, πρώτος τσάρος του Οίκου του Σισμάν.
 Μαρία άκμασε 1256-1257, παντρεύτηκε τον Μίτσο Ασέν της Βουλγαρίας.
 Μιχαήλ Β΄ Ασέν π. 1230-1256/7, τσάρος της Βουλγαρίας.

Αναφορές

Πηγές
 Андреев (Andreev), Йордан (Jordan); Лалков (Lalkov), Милчо (Milcho) (1996). Българските ханове и царе (The Bulgarian Khans and Tsars) (in Bulgarian). Велико Търново (Veliko Tarnovo): Абагар (Abagar). ISBN 954-427-216-X.
 Андреев (Andreev), Йордан (Jordan); Лазаров (Lazarov), Иван (Ivan); Павлов (Pavlov), Пламен (Plamen) (2012). Кой кой е в средновековна България [Who is Who in Medieval Bulgaria] (in Bulgarian). Изток Запад (Iztok Zapad). ISBN 978-619-152-012-1.

Δυναστεία των Αγγέλων
Ενσενάντα

Η Ενσενάντα () είναι παραθαλάσσια πόλη και δήμος στο Μεξικό και η τρίτη πολυπληθέστερη της πολιτείας Μπάχα Καλιφόρνια.

Είναι η δημοτική έδρα και το πολιτιστικό και εμπορικό κέντρο του δήμου Ενσενάντας, ένας από τους πέντε στους οποίους η πολιτεία είναι διαιρεμένη. Το 2015 ο δήμος είχε πληθυσμό 519.813 κατοίκους.

Η Ενσενάντα είναι μέλος του δικτύου δημιουργικών πόλεων της UNESCO από το 2015.

Ιστορία 
Ο πρώτος που έφτασε στην περιοχή όπου η σημερινή πόλη βρίσκεται, ήταν ο Ισπανός εξερευνητής Juan Rodríguez Cabrillo. Στη περιοχή όπου σήμερα βρίσκεται η πόλη ζούσαν ιθαγενείς που οι περισσότεροι πέθαναν από ασθένειες που μετέφεραν Ισπανοί, παρόλα αυτά κάποιοι απόγονοι τους υπάρχουν μέχρι και σήμερα στην πόλη με τις ίδιες πολυτέλειες όπως και οι κανονικοί άνθρωποι. Η πόλη ιδρύθηκε στις 17 Σεπτεμβρίου 1542 με το όνομα San Mateo. Το 1602 Ο Sebastián Vizcaíno μετονόμασε την πόλη σε Ensenada de Todos Santos.

Το 1882, η Ενσενάντα ορίστηκε η πρωτεύουσα της Μπάχα Καλιφόρνια και έγιναν προσπάθειες για την ανάπτυξη της περιοχής έγιναν από την Αγγλό-Μεξικανική Εταιρεία Γης και Αποικισμού. Οι προσπάθειες διακόπτονταν από την Μεξικανική επανάσταση, η οποία αναγκαστικά, άφησε την περιοχή να ερημωθεί. Το 1915, η πρωτεύουσα της πολιτείας μεταφέρθηκε στο Μεξικάλι, και το 1930 η Ενσενάντα είχε μόλις 5,000 κατοίκους. Κατά τις αρχές του εικοστού αιώνα, το όνομα της πόλης απλοποιήθηκε από το Ensenada de Todos Santos στο Ενσενάντα (Ensenada).

Στις 26 Ιανουαρίου 2007 ο Πάπας Βενέδικτος ΙΣΤ΄ δημιούργησε τη μητρόπολη του Ενσενάντα.

Κλίμα 
Η μέση βροχόπτωση είναι 280 χιλιοστά ετησίως, γεγονός που γίνεται κυρίως στους χειμερινούς μήνες. Η Ενσενάντα έχει ένα ήπιο ημίξηρο κλίμα (Κλιματική ταξινόμηση Κέππεν), όπως και το υπόλοιπο της βορειοδυτικής Μπάχα Καλιφόρνια. Κατά τους ψυχρούς μήνες από τον Νοέμβριο έως τον Φεβρουάριο, οι βροχοπτώσεις είναι σπάνιες και οι θερμοκρασίες είναι κατά μέσο όρο 13 ° C. Από την άλλη πλευρά, οι θερμότεροι μήνες από τον Ιούνιο έως τον Σεπτέμβριο είναι οι πιο ξηροί και κατά τη διάρκεια αυτού του χρόνου διατηρούν μια μέση θερμοκρασία 21 ° C. Από την άλλη πλευρά, οι θερμότεροι μήνες από τον Ιούνιο έως τον Σεπτέμβριο είναι οι πιο ξηροί και κατά τη διάρκεια αυτού του χρόνου διατηρούν μια μέση θερμοκρασία 21 ° C. Η χιονόπτωση είναι σπάνια με την τελευταίο πρόσφατη τον Ιανουάριο του 2007, όταν οι λόφοι νότια της πόλης έλαβαν μικρές ποσότητες χιονοπτώσεων.

Αδελφοποιημένες πόλεις 
Η Ενσενάντα έχει τρεις αδελφές-πόλεις:

Παραπομπές 

Πόλεις του Μεξικού
Παύλος Μυλωνάς

Με το όνομα Παύλος Μυλωνάς μπορεί να αναφέρονται:

 Παύλος Μυλωνάς (πολιτικός), Ελληνοκύπριος δημοσιογράφος και πολιτικός
 Παύλος Μυλωνάς (αρχιτέκτονας), Έλληνας αρχιτέκτονας και μέλος της Ακαδημίας Αθηνών
Τα Φτερά του Έρωτα

Τα Φτερά του Έρωτα (πρωτότυπος τίτλος: Der Himmel über Berlin) είναι ρομαντική ταινία φαντασίας του 1987, από τη Δυτική Γερμανία και τη Γαλλία, σε σκηνοθεσία Βιμ Βέντερς, ο οποίος συμμετείχε και στο σενάριο και στην παραγωγή. Πρωταγωνιστούν οι Μπρούνο Γκαντς, Σόλβεϊ Ντόμαρτικ και Όττο Σάντερ. Η ταινία αφηγείται την ιστορία αθάνατων και αόρατων αγγέλων, οι οποίοι ακούν και ησυχάζουν τις επιθυμίες των Βερολινέζων. Ένας από αυτούς του αγγέλους, ερωτεύεται μία όμορφη χορεύτρια, και εξ αιτίας της γίνεται θνητός για να μπορέσει να κατανοήσει απολύτως την ανθρώπινη φύση: από απλά πράγματα, δηλαδή νιώθοντας τη γεύση του φαγητού, μέχρι και του να αγγίζει τους αγαπημένους του. 

Η σύλληψη της ιστορίας έγινε από τους αγγέλους που απεικονίζονται στη Δυτική Γερμανία στο Τείχος του Βερολίνου. Οι εμπνευστές των εικόνων αυτών, ήταν οι Βέντερες και Χάντκε, που μαζί με τον Ρίχαρντ Ράιτενγκερ, έγραψαν το σενάριο. Τη διεύθυνση φωτογραφίας ανέλαβε ο Γάλλος κινηματογραφιστής Χενρί Αλεκάν, ο οποίος τη γύρισε και με χρώμα και χωρίς. Οι χωρίς χρώμα σκηνές, γυρίστηκαν για να προσδώσουν τη σκοπιά του αγγέλου, που έτσι έβλεπε τον κόσμο. Η παραγωγή της ταινίας έγινε με συμπαραγωγή Γαλλίας και Δυτική Γερμανίας. Η ταινία, γενικά, είναι ένα αποκύημα συμβολισμών και διαφορετικών καλλιτεχνικών εκφράσεων, ούσα εμπνευσμένη από τη μουσική του Νικ Κέιβ, έως και τη λυρική ποίηση του Ράινερ Μαρία Ρίλκε. Η ταινία γυρίστηκε σε πραγματικές τοποθεσίες του Βερολίνου, όπως για παράδειγμα στη Κρατική Βιβλιοθήκη του Βερολίνου.

Η πρεμιέρα της ταινίας έγινε στις 17 Μαΐου του 1987, στις Κάννες. Ήδη από την εποχή της κυκλοφορίας της απέσπασε θετικές κριτικές ενώ σήμερα θεωρείται μία από τις σπουδαιότερες ταινίες του γερμανικού κινηματογράφου και όχι μόνο. Γενικότερα, θεωρείται μία από τις καλύτερες ταινίες που κυκλοφόρησαν στη δεκαετία του 1980. Επίσης υπήρξε υποψήφια στο Φεστιβάλ Καννών και για το Βραβεία Ευρωπαϊκού Κινηματογράφου, με τον Βέντερες να κερδίζει και στα δύο το Βραβείο Καλύτερης Σκηνοθεσίας. Το 1993, κυκλοφόρησε κι ένα σίκουελ της ταινίας, το Faraway, So Close!, από τον ίδιο τον Βέντερς. Το 1998, κυκλοφόρησε και αμερικανική διασκευή της ταινίας, ονόματι Η Πόλη των Αγγέλων, του Μπραντ Σίλμπερλινγκ.

Παραπομπές

Εξωτερικοί σύνδεσμοι 

 
 
 
Wings of Desire: Watch the Skies an essay by Michael Atkinson at the Criterion Collection

Ταινίες του 1987
Γερμανόφωνες ταινίες
Γαλλόφωνες ταινίες
Αγγλόφωνες ταινίες
Τουρκόφωνες ταινίες
Ισπανόφωνες ταινίες
Εβραιόφωνες ταινίες
Ταινίες από Δυτική Γερμανία
Γαλλικές ταινίες
Γερμανικές αισθηματικές ταινίες
Γερμανικές ταινίες φαντασίας
Γαλλικές αισθηματικές ταινίες
Γαλλικές ταινίες φαντασίας
Αισθηματικές ταινίες φαντασίας
Ταινίες σε σκηνοθεσία Βιμ Βέντερς
Ταινίες γυρισμένες στο Βερολίνο
Ειρήνη Παλαιολογίνα

Το όνομα αυτό μπορεί να αναφέρεται στις κάτωθι:

 Ειρήνη Παλαιολογίνα, αδελφή του Μιχαήλ Η΄,  σύζυγος του Ιωάννη Καντακουζηνού πιγκέρνη και μητέρα της Θεοδώρας Ραούλαινας.
 Ειρήνη Παλαιολογίνα της Βουλγαρίας. Κόρη του Μιχαήλ Η΄ και σύζυγος του Ιβάν Ασέν Γ΄ (Μίτσο) της Βουλγαρίας. Δεν γνωρίζουμε την ακριβή χρονολογία γέννησης και θανάτου, ξέρουμε όμως ότι ο γάμος της με τον Ιβάν Ασέν πρέπει να έγινε περί το 1280. 
 Ειρήνη Παλαιολογίνα, νόθη κόρη του Ανδρόνικου Β΄.
 Μαρία Ειρήνη Παλαιολογίνα γενν. 1332, κόρη του Ανδρόνικου Γ΄ και σύζυγος του Μιχαήλ Ασέν Δ΄ της Βουλγαρίας.
 Ειρήνη Παλαιολογίνα της Τραπεζούντας π. 1315-μετά το 1341, νόθη κόρη του Ανδρόνικου Γ΄ και σύζυγος του Βασιλείου Μεγάλου Κομνηνού της Τραπεζούντας. Έγινε αυτοκράτειρα της Τραπεζούντας (1340-41).
 Ειρήνη Παλαιολογίνα (κόρη Δημητρίου) απεβ. μετά το 1356, κόρη του Δημητρίου και σύζυγος του Ματθαίου Καντακουζηνού.
 Ειρήνη Παλαιολογίνα (ορθότερα: Ειρήνη Οσμανιδών), κόρη του Χαλίλ των Οσμανιδών εμίρη της Βιθυνίας και της Ελένης Καντακουζηνής.
 Ειρήνη Παλαιολογίνα (ορθότερα: Ειρήνη Μπράνκοβιτς), κόρη του Λαζάρ Μπράνκοβιτς της Σερβίας και της Ελένης Παλαιολογίνας.
Γιώργος Αντζουλάς

Ο Γιώργος Αντζουλάς (Τρίπολη Αρκαδίας, 4 Φεβρουαρίου 2000) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός για τον Αστέρα Τρίπολης.

Σταδιοδρομία σε συλλόγους

Αστέρας Τρίπολης 
Στις 11 Ιανουαρίου 2018 έκανε το επαγγελματικό του ντεμπούτο για τον Αστέρα Τρίπολης στο Κύπελλο εναντίον του Ατρόμητου.

Φιορεντίνα (δανεισμός) 
Στις 28 Ιουλίου 2018 μετακινήθηκε ως δανεικός στη Φιορεντίνα, με δικαίωμα αγοράς 2 εκατ. ευρώ για το καλοκαίρι του 2019.

Κοζέντσα (δανεισμός) 
Τον Φεβρουάριο του 2021, μετακινήθηκε ως δανεικός στη Κοζέντσα, επιστρέφοντας έτσι στην Ιταλία.

Στις 5 Ιουλίου 2021, ο Αστέρας ανακοίνωσε την επέκταση του συμβολαίου του έως το 2024.

Διεθνής σταδιοδρομία 
Είναι διεθνής με τις μικρές Εθνικές Ομάδες (Κ-17, Κ-18, Κ-19 και Κ-21).

Παραπομπές

Εξωτερικοί σύνδεσμοι 

   
     
Προφίλ στο Transfermarkt   

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Αστέρα Τρίπολης
Ποδοσφαιριστές Σούπερ Λιγκ Ελλάδας
Ποδοσφαιριστές Φιορεντίνα
Έλληνες ποδοσφαιριστές στο εξωτερικό
Αλεκσάντρ Μένκοφ

Ο Αλεκσάντρ Αλεκσάντροβιτς Μένκοφ (Ρωσικά: Александр Александрович Меньков, γεν. 7 Δεκεμβρίου 1990) είναι Ρώσος αθλητής του άλματος εις μήκος. Έχει τον τίτλο του Παγκόσμιου Πρωταθλητή από το 2013 στη Μόσχα, καθώς και τον τίτλο του Ευρωπαϊκού Πρωταθλήματος Κλειστού Στίβου 2013. Έχει και ένα χάλκινο μετάλλιο από το Παγκόσμιο Πρωτάθλημα Κλειστού Στίβου 2012 στην Κωνσταντινούπολη.

Στους Ολυμπιακούς Αγώνες 2012 κατέκτησε την 11η θέση. Σε Παγκόσμια Πρωταθλήματα έχει την 32η (2009), την 6η (2011), την 1η (2013), την 6η (2015) και την 4η θέση (2017). Στο Παγκόσμιο Πρωτάθλημα Στίβου 2017 συμμετείχε ως Εξουσιοδοτημένος Ουδέτερος Αθλητής, λόγω του αποκλεισμού της Ρωσίας λόγω ομαδικού ντόπινγκ. Ο αποκλεισμός ήταν η αιτία που δεν συμμετείχε στους Ολυμπιακούς Αγώνες 2016.

Έχει ατομικό ρεκόρ στα 8.56 μέτρα, που έκανε κατά τη διάρκεια του αγώνα στο Παγκόσμιο Πρωτάθλημα Στίβου 2013.

Παραπομπές 

 Ο 

Ρώσοι αθλητές του στίβου
Άλτες του μήκους
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Διαμαντής Χουχούμης

Ο Διαμαντής Χουχούμης (γενν. στις 17 Ιουλίου 1994, Αλιβέρι) είναι Έλληνας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Παναιτωλικό.

Σταδιοδρομία σε συλλόγους

Παναθηναϊκός 
Προέρχεται από τις ακαδημίες νέων του Παναθηναϊκού. Στις 29 Οκτωβρίου 2012, έκανε το ντεμπούτο του για την πρώτη ομάδα, κατά τη διάρκεια ενός αγώνα της Σούπερλιγκ 2012-13 εναντίον του ΟΦΗ. Στις 22 Δεκεμβρίου 2014, σημείωσε το πρώτο του γκολ για τον Παναθηναϊκό, σε έναν αγώνα εναντίον της Κέρκυρας. Την 1η Απριλίου 2014, υπέγραψε νέο συμβόλαιο με ισχύ μέχρι το 2018.

Σλόβαν Μπρατισλάβας 
Στις 29 Ιουλίου 2017, η Σλόβαν Μπρατισλάβας ανακοίνωσε επισήμως την υπογραφή του με μονοετές συμβόλαιο για μη ανακοινωθείσα αμοιβή, καθώς ο 23χρονος παίκτης δεν βρισκόταν στα σχέδια του προπονητή των πρασίνων, Μαρίνου Ουζουνίδη.

Βοϊβοντίνα Νόβι Σαντ 
Στις 11 Ιουλίου 2018, υπέγραψε διετές συμβόλαιο με τη σερβική Βοϊβοντίνα.

Απόλλων Σμύρνης 
Στις 10 Ιουλίου 2019, υπέγραψε συμβόλαιο με τον Απόλλωνα Σμύρνης.

Παναιτωλικός 
Το καλοκαίρι του 2021 υπέγραψε στον Παναιτωλικό.

Εθνική ομάδα 
Ο Χουχούμης έχει αγωνιστεί με τις «μικρές» εθνικές Ελλάδας U18, U19 και U21.

Διακρίσεις 

 Παναθηναϊκός 

 Κύπελλο Ελλάδας: 2013-14 

 Σλόβαν Μπρατισλάβας

 Κύπελλο Σλοβακίας: 2017-18

Στατιστικά σταδιοδρομίας 

 Μέχρι τις 6 Οκτωβρίου 2018.

Παραπομπές

Εξωτερικοί σύνδεσμοι 
 Διαμαντής Χουχούμης στην ιστοσελίδα Παναθηναϊκός  
Προφίλ στο Transfermarkt

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Σλόβαν Μπρατισλάβας
Ποδοσφαιριστές Πρωταθλήματος Σλοβακίας
Έλληνες ποδοσφαιριστές στο εξωτερικό
Ποδοσφαιριστές Βοϊβοντίνα Νόβι Σαντ
Ποδοσφαιριστές Σουπερλίγκα Σερβίας
Ποδοσφαιριστές Απόλλων Σμύρνης
Ποδοσφαιριστές Σούπερ Λιγκ 2 Ελλάδας
Ποδοσφαιριστές Παναιτωλικού
Φεγγαράκι μου λαμπρό

Το Φεγγαράκι μου λαμπρό αποτελεί ένα δημοτικό παιδικό τραγούδι, άρρηκτα συνδεδεμένο με την περίοδο της τουρκοκρατίας και το κρυφό σχολειό. Η ελληνική λαογραφία αναφέρει ότι τα παιδιά τραγουδούσαν το συγκεκριμένο τραγούδι κατά τη διάρκεια της νύχτας πηγαίνοντας προς το Κρυφό Σχολειό. Η μελωδία βασίζεται στο γαλλικό τραγούδι «Ah! Vous dirais-je Maman», που δημοσιεύθηκε το 1761.

Στίχοι
Φεγγαράκι μου λαμπρό
Φέγγε μου να περπατώ
Να πηγαίνω στο σχολειό,
Να μαθαίνω γράμματα,
γράμματα σπουδάγματα,
Του Θεού τα πράγματα,
Ραψίματα, κεντήματα,
Του θεού θελήματα.

Φεγγαρακι μου λαμπρο
Ορλάντο Ορτέγα

Ο Ορλάντο Ορτέγα Αλέχο (γενν. 29 Ιουλίου 1991) είναι γεννηθείς Κουβανός αθλητής του στίβου που συμμετέχει διεθνώς με την Ισπανία. Είναι αργυρός Ολυμπιονίκης στο Ρίο 2016, στα 110 μέτρα με εμπόδια.

Σταδιοδρομία 
Αρχικά, συμμετείχε με την Κούβα, τη γενέτειρά του, που είχε κατακτήσει μόνο ένα μετάλλιο σε μεγάλη διοργάνωση, και αυτό στους Παναμερικανικούς Αγώνες από το 2011. Συμμετείχε στο Παγκόσμιο Πρωτάθλημα Κλειστού Στίβου 2012, όπου ήταν 9ος, και στους Θερινούς Ολυμπιακούς Αγώνες 2012, όπου ήταν 6ος. Είχε συμμετάσχει και στο Παγκόσμιο Πρωτάθλημα Στίβου 2013, όπου ήταν 25ος στον 1ο γύρο.

Μετά από τη συμμετοχή του στο Παγκόσμιο Πρωτάθλημα Στίβου 2013, αποχώρησε από την Κούβα, και άρχισε να συμμετέχει με την Ισπανία από τον Σεπτέμβριο του 2013. Η Διεθνής Ένωση Ομοσπονδιών Κλασικού Αθλητισμού, όμως, απέρριψε τη συμμετοχή του σε αγώνες που διοργανώνονται από την IAAF, μέχρι τον Νοέμβριο του 2016. Αρχικά αυτό σήμαινε ότι δεν θα συμμετείχε στους Ολυμπιακούς Αγώνες 2016. Όμως, μέσα σε 3 χρόνια είχε κερδίσει την ισπανική υπηκοότητα και έτσι τελικά επιτράπηκε να συμμετάσχει, όπου κέρδισε το ασημένιο μετάλλιο για την Ισπανία.

Με την Ισπανία έπειτα, συμμετείχε στο Ευρωπαϊκό Πρωτάθλημα Κλειστού Στίβου 2017 και στο Παγκόσμιο Πρωτάθλημα Στίβου 2017, τερματίζοντας 7ος και στα δύο. Στο Ευρωπαϊκό Πρωτάθλημα Στίβου 2018 στο Βερολίνο, κατέκτησε το χάλκινο μετάλλιο με επίδοση 13,34.

Από τον Μάρτιο του 2019 έχει ως βάση του την Κύπρο, όπου προπονείται υπό τον Αντώνη Γιαννουλάκη, μαζί με τον Κύπριο πρωταθλητή Ευρώπης Μίλαν Τραΐκοβιτς. Στον τελικό του Παγκοσμίου Πρωταθλήματος Στίβου 2019 στα 110 μέτρα μετ' εμποδίων, ήταν από τα φαβορί για μετάλλιο, όμως, ο Ομάρ ΜακΛάοντ έχασε την ισορροπία του και παρέσυρε τον Ορτέγα, τερματίζοντας στην πέμπτη θέση. Έπειτα από ένσταση της Ισπανικής Ομοσπονδίας Στίβου, η επιτροπή ενέκρινε αυτή την ένσταση, βάζοντας τον Ορτέγα στο χάλκινο μετάλλιο μαζί με τον Πασκάλ Μαρτινό-Λαγκάρντ.

Ατομικά ρεκόρ 
 110 μέτρα εμπόδια: 12,94 (Παρίσι Σεν-Ντενίς 2015)
 60 μέτρα εμπόδια: 7,45 (Λοτζ 2015)

Παραπομπές 

__ΜΕΠΠ__

Ισπανοί αθλητές του στίβου
Κουβανοί αθλητές του στίβου
Εμποδιστές
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Αργυροί Ολυμπιονίκες του στίβου
Άννα Μεγάλη Κομνηνή

Το όνομα αυτό μπορεί να αναφέρεται στα παρακάτω πρόσωπα:

 Άννα Μεγάλη Κομνηνή Αναχουτλού, η μητέρα της ήταν κόρη του Αναχουτλού, ηγεμόνα των Λαζών του Πόντου.
 Άννα Μεγάλη Κομνηνή της Γεωργίας 1357-1406, μικρανιψιά της προηγούμενης, παντρεύτηκε τον Βαγράτ Ε΄ της Γεωργίας.
Ελευθεροχώρι Κιλκίς

Για οικισμό στην Ελλάδα με το ίδιο όνομα δείτε το λήμμα: Ελευθεροχώρι

Το Ελευθεροχώρι είναι πεδινό χωριό του Κιλκίς στην Κεντρική Μακεδονία σε υψόμετρο 60 μέτρων.

Γεωγραφία - Ιστορία
Το Ελευθεροχώρι βρίσκεται σε απόσταση 14 χλμ. ΒΔ. της πόλης του Κιλκίς  και 60 χλμ. Β.-ΒΔ. της Θεσσαλονίκης, ανάμεσα στα χωριά Χέρσο, Ηλιόλουστο και Σταυροχώρι. Είναι κτισμένο κοντά στην εθνική οδό Θεσσαλονίκης - Δοϊράνης και στα νοτιοανατολικά του βρίσκεται η βιομηχανική περιοχή (ΒΙ.ΠΕ.) Κιλκίς. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 66 οικογένειες προσφύγων (182 άτομα) από τα χωριά Εμιρχάν καί Μάσουρτζικ της περιοχής Καρς του Καυκάσου. Η παλιά ονομασία του χωριού, από την εποχή της τουρκοκρατίας, ήταν Γενή-Κιόϊ και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλινδίρ που ανήκε στο νομό Θεσσαλονίκης. Μετονομάστηκε σε Ελευθεροχώρι το 1927 και το 1934 αποσπάστηκε στον τότε νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Χέρσο, την Καλίνδρια και το Ηλιόφωτο αποτελούν την τοπική κοινότητα Χέρσου που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 126 μόνιμους κατοίκους, ενώ ως οικισμός 128.

Παραπομπές

Δήμος Κιλκίς
Χωριά του νομού Κιλκίς
Αθανασία Πέρρα

Η Αθανασία Πέρρα (2 Φεβρουαρίου 1983, Πύργος Ηλείας) είναι Ελληνίδα αθλήτρια του άλματος εις τριπλούν.

Καριέρα 
Τερμάτισε 10η στο Παγκόσμιο Πρωτάθλημα Στίβου Νέων του 2002. Συμμετείχε επίσης στους Ολυμπιακούς Αγώνες του 2004, του 2008 και του 2012 και στα Παγκόσμια Πρωταθλήματα του 2005 και του 2007, χωρίς να φτάσει στον τελικό. Ωστόσο, έφτασε στον τελικό του Παγκόσμιου Πρωταθλήματος του 2013 (στη φωτογραφία της αρχικής λεζάντας). 

Κέρδισε το χρυσό μετάλλιο στους Μεσογειακούς Αγώνες της Πεσκάρα με προσωπικό καλύτερο άλμα στα 14,62 μέτρα, τον Ιούλιο του 2009. 

Το 2017, η επανεξέταση του δείγματός της από το Παγκόσμιο Πρωτάθλημα του 2009, έδειξε παρουσία παράνομης ουσίας και αποκλείστηκε από τους αγώνες, από τις 4 Μαΐου 2017 έως τις 3 Μαΐου 2021. Επιπλέον, ακυρώθηκαν όλα τα αποτελέσματά της μεταξύ 15 Αυγούστου 2009 και 14 Αυγούστου 2011.

Διεθνείς διοργανώσεις

Παραπομπές

Εξωτερικοί σύνδεσμοι 

Ελληνίδες αθλήτριες του άλματος εις τριπλούν
Ελληνίδες αθλήτριες του στίβου
Έλληνες Ολυμπιονίκες
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2004
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Μεσογειακούς Αγώνες 2009
Αθλητές του στίβου στους Μεσογειακούς Αγώνες 2013
Ντόπινγκ στον αθλητισμό
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου
Γκουλχάν-Ευδοκία της Γεωργίας

Η Γκουλχάν-Ευδοκία (απεβ. 2 Μαΐου 1395) από τον Οίκο των Βαγρατιδών γεννήθηκε ως Γκουλχάν πριγκίπισσα της Γεωργίας. Έγινε αυτοκράτειρα της Τραπεζούντας, μετά τον γάμο της με τον Μανουήλ Γ΄ Μεγάλο Κομνηνό, αφού την πρηγούμενη ημέρα βαπτίστηκε Χριστιανή με το όνομα Ευδοκία.

Καταγωγή
Ήταν κόρη τού Δαυίδ Θ΄ της Γεωργίας και της Σινντούκχταρ των Ζακέλι. Αδελφός της ήταν ο Βαγράτ Ε΄ της Γεωργίας. 

Ο Δαυίδ Θ΄ ήταν γιος τού Γεωργίου Ε΄ της Γεωργίας. Η μητέρα του δεν είναι γνωστή. Τα Γεωργιανά Χρονικά τού 18ου αι. αναφέρουν, ότι ήταν κόρη τού "Έλληνα Αυτοκράτορα κυρ Μανουήλ Κομνηνού". Όμως η βασιλεύουσα δυναστεία της Ρωμαϊκής Αυτοκρατορίας τον 14ο αι. ήταν οι Παλαιολόγοι. Δεν αναφέρεται γάμος κόρης τού Μιχαήλ Θ΄ Παλαιολόγου και της συζύγου του Ρίτας με Γεωργιανό ηγεμόνα σε κάποια γραπτή πηγή, ούτε αναφέρεται νόθη κόρη τού Μιχαήλ Θ΄. Όμως οι Κομνηνοί εξουσίαζαν την Τραπεζούντα. Ο Μιχαήλ Μέγας Κομνηνός ήταν εκεί αυτοκράτορας (1344-49). Από τη σύζυγό του Ακροπολίτισσα οι πηγές αναφέρουν, ότι είχε ένα τέκνο, τον Ιωάννη Γ΄ και δεν γνωρίζουμε αν είχε άλλα αδέλφια.

Η Σινντούκχταρ ήταν κόρη τού Κβαρκβάρε Β΄ Ζακέλι πρίγκιπα τού Σάμτσκχε. Οι Ζακέλι κατείχαν το Γεωργιανό αξίωμα τού εριστάβι, τίτλου που ερμηνεύεται ως "κυβερνήτης επαρχίας" ή "διοικητής στρατού", περίπου ισοδύναμο με το Βυζαντινό αξίωμα τού στρατηγού και αποδίδεται ως δούκας.

Ο γάμος της
Πρώτα μνηστεύθηκε ή παντρεύτηκε τον Ανδρόνικο, νόθο γιο τού Αλεξίου Γ¨ Μεγάλου Κομνηνού. Όμως στις 14 Μαρτίου 1376 ο Ανδρόνικος έπεσε από ένα παράθυρο τού ανακτόρου και από τα τραύματά του, απεβίωσε. Σύμφωνα με τον Μιχαήλ Πανάρετο μόνο η μητέρα του και η βασιλομήτωρ έλαβαν μέρος στην κηδεία τού νόθου και η αρραβώνας μεταφέρθηκε στον αδελφό του Μανουήλ Γ΄, που ο Πανάρετος τον ονομάζει "νεότερο, γνήσιο και νόμιμο τέκνο" τού αυτοκράτορα. Οι λεπτομέρειες αυτές οδηγούν τους ιστορικούς να υποπτευθούν κάτι περισσότερο στο ατύχημα. Στο έργο "Γενεαλογικά δένδρα για την Ιστορία των Ευρωπαϊκών Κρατών" τού Ντέτλεβ Σβέννικε (1978) αναφέρεται, ότι σκοτώθηκε με τον να τον ρίξουν από το παράθυρο.

Στη συνέχεια ο Πανάρετος περιγράφει τι έγινε ως τον γάμο: όταν δηλαδή συμφωνήθηκε η μεταφορά της μνηστείας, η Γκιουλκχάν ήταν στη Γεωργία (Ιβηρία). Άφησε το βασίλεια τού πατέρα της και συνάντησε την αυτοκρατορική ομάδα στον Μακράγιαλο στις 14 Αυγούστου 1377. Μαζί επέστρεψαν στην Τραπεζούντα στις 30 Αυγούστου και στις 5 Σεπτεμβρίου βαπτίστηκε, λαμβάνοντας το όνομα Ευδοκία. Την επόμενη ημέρα έγινε ο γάμος της με τον Μανουήλ στον μητροπολιτικό ναό της Τραπεζούντας, τον Άγ. Θεοδόσιο. Οι γαμήλιες εορτές κράτησαν μία εβδομάδα.

Απέκτησαν έναν γιο, τον Αλέξιο (Δ΄). Στις 20 Μαρτίου 1390 ο πεθερός της Αλέξιος Γ΄ απεβίωσε. Ο Μανουήλ Γ΄ τον διαδέχθηκε και η Ευδοκία στέφθηκε αυτοκράτειρα-σύζυγος. Η θητεία της ήταν σύντομη· απεβίωσε στις 2 Μαΐου 1395. Ο Μανουήλ έκανε έπειτα δεύτερο γάμο, με την Άννα Φιλανθρωπηνή. Το 1417 τον διαδέχθηκε ο μόνος γιος του Αλέξιος Δ΄.

Οικογένεια
Παντρεύτηκε το 1277 τον Μανουήλ Γ΄ Μεγάλο Κομνηνό αυτοκράτορα της Τραπεζούντας και είχε τέκνο:
 Αλέξιος Δ΄ 1382-1329, αυτοκράτορας της Τραπεζούντας.

Αναφορές

Εξωτερικοί σύνδεσμοι
 

Οίκος των Βαγρατιδών
Οδύσσεια (τηλεοπτική μίνι σειρά, 1997)

Η Οδύσσεια είναι μια αμερικανική μυθολογική μίνι σειρά περιπέτειας του 1997 που εξιστορεί το αρχαίο ελληνικό επικό ποίημα του Ομήρου Οδύσσεια. Η σκηνοθεσία είναι του Αντρέι Κοντσαλόφσκι και προβλήθηκε σε δύο μέρη στις 18 - 19 Μαΐου 1997 στο NBC. Γυρίστηκε στη Μάλτα, στη Τουρκία, σε μέρη της Αγγλίας και σε πολλά άλλα μέρη της Μεσογείου, όπου γίνεται η ιστορία. Οι πρωταγωνιστές περιλαμβάνουν τους Αρμάντ Ασσάντε, την Γκρέτα Σκάκι, την Ειρήνη Παππά, την Ιζαμπέλα Ροσελίνι, την Μπερναντέτ Πήτερς, τον Έρικ Ρόμπερτς, την Ζεραλντίν Σάπλιν, τον Κρίστοφερ Λι και την Βανέσα Γουίλιαμς. Στην Ελλάδα συνήθως τα δύο επεισόδια προβάλλονται συνενωμένα με τη μορφή ταινίας 176 λεπτών.

Πλοκή 
Ύστερα από την άλωση της Τροίας ακολούθησε ένα 10ετές ταξίδι για τον Οδυσσέα και τους συντρόφους του, εξαιτίας της οργής που προκάλεσε η υπεροπτική συμπεριφορά του Οδυσσέα στους θεούς. Ο δρόμος της επιστροφής προς την πατρίδα τους την Ιθάκη μετατρέπεται σε ένα "πεδίο μάχης", καθώς είναι αναγκασμένοι να αντιμετωπίσουν μία πληθώρα κινδύνων, εμπνευσμένη από τον θεό της θάλασσας, τον Ποσειδώνα. Το ταξίδι ξεκινάει με τους θεούς να μεταβιβάζουν ισχυρούς ανέμους εναντίον των πλοίων του Οδυσσέα, παρασύροντάς αυτόν και τους συντρόφους του στο νησί των Κυκλώπων. Εκεί προσέγγισαν μία σπηλιά που περιείχε μεγάλα δοχεία με γάλα και τυρί και πολλά πρόβατα και κατσίκες. Η άφιξη του κύκλωπα Πολύφημου, γιού του Ποσειδώνα, δεν ήταν ευχάριστη, καθώς, για να ξεφύγουν, ο Οδυσσέας τον τύφλωσε με τη βοήθεια ενός κλαδιού, προκαλώντας την οργή του Ποσειδώνα. Σηκώνοντας ισχυρούς ανέμους, ο Οδυσσέας με τους συντρόφους του βρέθηκαν στο νησί της Κίρκης, οπού εκεί διέμειναν για μόλις έναν χρόνο. Ακολουθεί η άφιξη του Οδυσσέα στον Άδη για να αναζητήσει τον μάντη Τειρεσία, από τον οποίο θα μπορούσε να αντλήσει πληροφορίες για τον γυρισμό του στην πατρίδα. Ακολούθησαν περιπέτειες στην επαφή με την Σκύλλα και την Χάρυβδη, όπου εκεί ο Οδυσσέας χάνει όλυς τους συντρόφους του και καταλήγει να είνσι ο μοναδικός επιζών. Για τα επτά επόμενα χρόνια θα βρίσκεται στο νησί της Καλυψώς, την  Ωγυγία, με τελευταία του στάση το νησί των Φαιάκων. Η επιστροφή στην πατρίδα περιλαμβάνει την δική της δοκιμασία, αφού τώρα ο Οδυσσέας πρέπει να αντιμετωπίσει τους μνηστήρες που πολιορκούν την γυναίκα του Πηνελόπη.

Βιντεοσκόπηση 
Τα εφέ πλασμάτων για αυτή τη σειρά παρασχέθηκαν από το Creature Shop του Τζιμ Χένσον. 

Το σκάφος που χρησιμοποιήθηκε στη σειρά επαναχρησιμοποιήθηκε λίγα χρόνια αργότερα για τη μινισειρά Ιάσων και οι Αργοναύτες.

Καταλληλότητα 
Η σειρά αξιολογήθηκε με το σήμα καταλληλότητας PG-13 καθώς περιέχει βίαια σκηνικά και κάποια αισθησιακά στοιχεία

Παραπομπές

Εξωτερικοί σύνδεσμοι 

 
Κίκονες, Λωτοφάγοι,Κύκλωπες - Δασκαλέματα (weebly.com)
Οδύσσεια (1997) (dvd-trailers.gr)     

Κινηματογραφικές ταινίες βασισμένες σε λογοτεχνικά έργα
Ιστορικές επικές ταινίες
Βραβεία Έμμυ Ζώνης Υψηλής Τηλεθέασης (νικητές-σειρές)
Μίνι τηλεοπτικές σειρές
Έργα βασισμένα στην Οδύσσεια
Αλκέτ Ριζάι

Ο Αλκετ ριζαι (Μπαλς, 24 Μαΐου 1978) είναι Αλβανός εγκληματίας.. Αυτή τη στιγμή κρατείται στις φυλακές Δομοκού. 

Στην ηλικία των 16 ετών έφυγε για να εργαστεί στην Ελλάδα. Ο Ριζάι έχει δραπετεύσει δύο φορές με ελικόπτερο. Προσπάθησε να αποδράσει και τρίτη φορά από τις φυλακές του Μαλανδρινού.

Παραπομπές

Ριζαι, Αλκετ
Γιώργος Βαρεμένος

Ο Γιώργος Βαρεμένος (2 Ιανουαρίου 1953) είναι Έλληνας δημοσιογράφος και πολιτικός, βουλευτής του ΣΥΡΙΖΑ.

Διετέλεσε επί 30 χρόνια δημοσιογράφος στον έντυπο Τύπο και στην τηλεόραση.

Εξελέγη με τον ΣΥΡΙΖΑ το Μάιο του 2012 και από τότε εκλέγεται σε κάθε αναμέτρηση.

Παραπομπές

Εξωτερικοί σύνδεσμοι 
 Προσωπική σελίδα
 Σύντομο βιογραφικό

Έλληνες δημοσιογράφοι
Βουλευτές εκλεγμένοι με τον ΣΥΡΙΖΑ
Βουλευτές Αιτωλοακαρνανίας
Αντιπρόεδροι της Βουλής των Ελλήνων
Έλληνες πολιτικοί του 21ου αιώνα
Ζιζιάκ Ζακέλι

Η Ζιαζιάκ, γεωργιανά ჯიაჯაყ ჯაყელი (άκμασε 1300-1330) από τον Οίκο των Ζακέλι, πριγκίπων της Γεωργίας (Ιβηρίας), έγινε αυτοκράτειρα της Τραπεζούντας μετά τον γάμο της με τον Αλέξιο Β΄ Μέγα Κομνηνό.

Βιογραφία
Ήταν κόρη του Μπέκα Α΄ αταμπέγκ του Σάμτσκε. Ο Οίκος της κατείχε το Γεωργιανό φεουδαλικό αξίωμα του εριστάβι, που μπορεί να αποδοθεί ως "κυβερνήτης περιοχής" ή "στρατιωτικός διοικητής", περίπου ισοδύναμο με τα Ρωμαϊκά αξιώματα του στρατηγού ή του δούκα.

Εκτιμάται, ότι ο γάμος της έγινε π.  το 1300. Ο Ανδρόνικος Β΄ Παλαιολόγος ήταν κηδεμόνας του ανήλικου Αλεξίου Β΄ και ήθελε ο Αλέξιος Β΄ να νυμφευτεί την κόρη τού Νικηφόρου Χούμνου μεσάζοντος (πρώτου υπουργού) του και λογίου. Όμως ο νεαρός Αλέξιος Β΄, χωρίς να ζητήσει την έγκρισή του, νυμφεύτηκε τη Ζιζιάκ. Ο Ανδρόνικος Β΄ αποτάνθηκε στην Εκκλησία, ζητώντας την ακύρωση του γάμου, αλλά ο Πατριάρχης αρνήθηκε να συμπράξει, για τον λόγο ότι η Ζιαζιάκ ήταν έγκυος. Η μητέρα του Αλεξίου Β΄, η Ευδοκία Παλαιολογίνα, που επέστρεψε στην Τραπεζούντα με σκοπό να τον πείσει να λύσει τον γάμο, τον συμβούλευσε να κρατήσει τη σύζυγό του από τη Γεωργία.

Η διάρκεια του γάμου τους δεν είναι σαφής. Ο Αλέξιος Β΄ απεβίωσε το 1330, αλλά δεν έχουμε πληροφορία για το τέλος της Ζιαζιάκ. Το Λεξικό Ιστορικό και Γενεαλογικό των μεγάλων οίκων της Ελλάδας, της Αλβανίας και της Κωνσταντινούπολης (1983) του Μιχαήλ-Δημητρίου Στούρτζα την θεωρεί ως την πρώτη από δύο συζύγους. Η δεύτερη είναι η Ζίντγκα, κόρη του Δημητρίου Β΄ της Γεωργίας και της δεύτερης συζύγου του Σολγκάρ, Μογγόλας. Ο Δημήτριος Β΄ ήταν πολύγαμος: είχε τρεις συζύγους ταυτόχρονα. Η κόρη του αυτή πιστοποιείται από τα Γεωργιανά Χρονικά. Πάντως το Χρονικό δεν αναφέρει, ότι αυτή παντρεύτηκε. Παλαιότερα έργα, όπως το Γενεαλογικά δένδρα για την ιστορία των Ευρωπαϊκών Κρατών (1978) του Ντέντλεβ Σβέννικε δεν αναφέρουν δεύτερο γάμο του Αλεξίου Β΄. Ως εκ τούτου η άποψη του Μ.Δ. Στούρτζα δεν είναι ευρέως αποδεκτή.

Οικογένεια
Παντρεύτηκε τον Αλέξιο Β΄ Μέγα Κομνηνό και είχε τέκνα:
 Ανδρόνικος Γ΄ απεβ. 1332, αυτοκράτορας της Τραπεζούντας.
 Βασίλειος απεβ. 1340, αυτοκράτορας της Τραπεζούντας.
 Ευδοκία, παντρεύτηκε τον εμίρη της Σινώπης.
 Μιχαήλ Αναχουτλού, φονεύτηκε από τον Ανδρόνικο Γ΄ το 1330.
 Άννα Αναχουτλού απεβ. 1342, αυτοκράτειρα της Τραπεζούντας.
 Γεώργιος Αχπουγκάς, φονεύτηκε από τον Ανδρόνικο Γ΄ το 1330.

Παραπομπές 

Αυτοκρατορία της Τραπεζούντας
Ο.Φ. Πατούχας Βιάννου

Ο Πατούχας Βιάννου (επίσημη ονομασία: Όμιλος Φιλάθλων Βιάννου «Ο Πατούχας») είναι αθλητικός ποδοσφαιρικός σύλλογος με έδρα την Άνω Βιάννο του δήμου Βιάννου του Ηρακλείου της Κρήτης. Επίσημο έτος ίδρυσης του συλλόγου είναι το 1930 και χρώματά του το μπλε και το λευκό. Έχει αύξοντα Αριθμό Μητρώου Ε.Π.Ο. 1.326 και ανήκει στη δύναμη της Ε.Π.Σ. Ηρακλείου. Έδρα του αποτελεί το ιδιόκτητο γήπεδο Αγίας Μονής Βιάννου.

Ιστορικό 
Ο Όμιλος Φιλάθλων Βιάννου «Ο Πατούχας» ιδρύθηκε αρχικά το 1930. Κατά την περίοδο της Κατοχής και τις θηριωδίες των Γερμανών Ναζί στην Κρήτη, ολόκληρη η περιοχή της Βιάννου υπήρξε ένα ακόμα θύμα τους μεταξύ άλλων καθώς υπέστη το τραγικό Ολοκαύτωμα με αποτέλεσμα την καταστροφή της και κατ' επέκταση όπως ήταν φυσικό και την διάλυση του συλλόγου. Στα τέλη της δεκαετίας του '60 μια ομάδα ποδοσφαιρόφιλων Βιαννιτών με επικεφαλής τον Γεώργιο Βασιλάκη και συμπαραστάτες του μεταξύ άλλων οι Νίκος Παπαματθαιάκης και Γιάννης Μύρωνος Κονδυλάκης, πήραν την απόφαση και επανίδρυσαν τον ιστορικό «Πατούχα».

Το 2009 ο Πατούχας Βιάννου ως δευτεραθλητής Ε.Π.Σ. Ηρακλείου συμμετείχε σε αγώνες μπαράζ με τον δευτεραθλητή Ε.Π.Σ. Λασιθίου Ο.Φ. Ιεράπετρας, τον δευτεραθλητή Ε.Π.Σ. Ρεθύμνου Ρεθυμνιακό και την δευτεραθλήτρια Ε.Π.Σ. Χανίων Ιωνία Χανίων. Επικρατώντας του Ο.Φ. Ιεράπετρας με 1-0 στις 13 Ιουνίου του 2009 κατέκτησε την 1η θέση στο μπαράζ δευτεραθλητών και κέρδισε την άνοδο στην Δ' Εθνική κατηγορία, για πρώτη φορά στην ιστορία του. Αγωνίστηκε για πρώτη φορά στο πρωτάθλημα της Δ' Εθνικής συνεχώς τις χρονιές 2009-10, 2010-11, 2011-12 και 2012-13. Επίσης, την περίοδο 2011-12 κατέκτησε το κύπελλο Ε.Π.Σ. Ηρακλείου για πρώτη φορά στην ιστορία του, επικρατώντας στον τελικό στο Παγκρήτιο Στάδιο της ομάδας της Χερσονήσου.

Παραπομπές

Εξωτερικοί σύνδεσμοι 
 Επίσημη σελίδα facebook του Ο.Φ.Β. Πατούχας

Αθλητικοί σύλλογοι Ηρακλείου
Ιδρύσεις αθλητικών συλλόγων το 1930
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1930
Κλειστό Γυμναστήριο Τάσσος Παπαδόπουλος - Ελευθερία

To Κλειστό Γυμναστήριο Τάσσος Παπαδόπουλος - Ελευθερία είναι κλειστό στάδιο στην Έγκωμη στην Κύπρο. Ανήκει στον Κυπριακό Οργανισμό Αθλητισμού. Βρίσκεται δίπλα από το Μακάρειο Στάδιο. Ολοκληρώθηκε το 1993. Αποτελεί έδρα της ομάδας καλαθόσφαιρας της Ομόνοιας Λευκωσίας, της ομάδας πετοσφαίρισης της Ομόνοιας και της ομάδας ποδοσφαίρου σάλας της Ομόνοιας, της καλαθοσφαιρικής ομάδας της ΕΘΑ Έγκωμης, της Εθνικής Κύπρου Καλαθοσφαίρισης Ανδρών, της Εθνικής Κύπρου Καλαθοσφαίρισης Γυναικών, της Εθνικής Κύπρου Πετοσφαίρισης Ανδρών, της Εθνικής Κύπρου Πετοσφαίρισης Γυναικών, της Εθνικής Κύπρου Χειροσφαίρισης και της Εθνικής Κύπρου Ποδοσφαίρου Σάλας.

Στο Ελευθερία, εκτός από αγώνες καλαθόσφαιρας, πετοσφαίρισης και ποδοσφαίρου σάλας, μπορούν να διεξαχθούν αγώνες χειροσφαίρισης, αντιπτέρισης, γυμναστικής, πυγμαχίας, επιτραπέζιας αντισφαίρισης, Τζούντο, Τάε Κβον Ντο, τοιχοσφαίρισης, Καράτε και αντιπτέρισης. Επιπλέον, το στάδιο χρησιμοποιείται για εθνικές εκδηλώσεις, για την ανακήρυξη του προέδρου της Κύπρου και για μουσικές συναυλίες. 

Σημαντικά διεθνή γεγονότα που πραγματοποιήθηκαν στο στάδιο ήταν ο διαγωνισμός Μις Υφήλιος 2000, ο τελικός Κύπελλο Σαπόρτα 1996-97 και το FIBA EuroCup All-Star Day 2005. Ακόμη, στο στάδιο διεξήχθη ο μοναδικός αγώνας της Ευρωλίγκα επί κυπριακού εδάφους (Παναθηναϊκός-Λαμποράλ Κούχτα).

Μέχρι το 2009 η ονομασία του σταδίου ήταν Κλειστό Γυμναστήριο Ελευθερία. Μετά το θάνατο του Τάσσου Παπαδόπουλου, πρώην προέδρου της Κύπρου, η ονομασία του σταδίου άλλαξε σε Κλειστό Γυμναστήριο Τάσσος Παπαδόπουλος - Ελευθερία.

Παραπομπές

Εξωτερικοί σύνδεσμοι
Κλειστό Γυμναστήριο Τάσσος Παπαδόπουλος - Ελευθερία

Κλειστά στάδια στην Κύπρο
Τοιχοσφαίριση

Η Τοιχοσφαίριση (ή σκουός) είναι ένα αθλητικό παιχνίδι μπάλας το οποίο παίζεται με δύο ή με τέσσερις παίχτες σε ένα γήπεδο με τέσσερις τοίχους και μια μικρή, κοίλη μπάλα από καουτσούκ. Οι παίκτες πρέπει να εναλλάσσονται για να χτυπήσουν τη μπάλα με τη ρακέτα τους και να χτυπήσουν τη μπάλα πάνω στις γωνίες των τεσσάρων τοίχων του γηπέδου.

Το διοικητικό όργανο της τοιχοσφαίρισης, η Παγκόσμια Ομοσπονδία Τοιχοσφαίρισης (WSF) αναγνωρίζεται από τη Διεθνή Ολυμπιακή Επιτροπή (IOC), αλλά το άθλημα δεν αποτελεί μέρος των Ολυμπιακών Αγώνων. Οι υποστηρικτές συνεχίζουν να ασκούν πιέσεις για την ενσωμάτωσή του στα Ολυμπιακά αθλήματα.

Παραπομπές

Πηγές

Επιπλέον ανάγνωση 
 
 Zug, James; Plimpton, George (2003). Squash: a history of the game. New York: Scribner. .

Δείτε ακόμα 

 Τοιχοσφαίριση στην Ελλάδα

Εξωτερικοί σύνδεσμοι 
 Επίσημη ιστοσελίδα Παγκόσμια Ομοσπονδίας Τοιχοσφαίρισης

Τοιχοσφαίριση
Παιχνίδια με μπάλα
Αθλήματα με ρακέτα
Χέιστινγκς

Το Χέιστινγκς είναι μια Κωμόπολη στη δυτική Αγγλία, 53 χιλιόμετρα νοτιοανατολικά του Λονδίνου. Έχει πληθυσμό 90254 ατόμων.

Η περιοχή έδωσε το όνομα της στη Μάχη του Χέιστινγκς, η οποία δόθηκε 8 χιλιόμετρα νοτιότερα, το 1066.

Παραπομπές

Εξωτερικοί σύνδεσμοι 

 Επίσημη ιστοσελίδα

Πόλεις της Αγγλίας